Document ID: 32012R0397

VYKONÁVACIE NARIADENIE KOMISIE (EÚ) č. 397/2012
z 8. mája 2012,
ktorým sa stanovuje prideľovací koeficient, zamietajú ďalšie žiadosti a ukončuje obdobie na predkladanie žiadostí pre dodatočné dostupné množstvá cukru mimo kvóty, ktoré sa majú predať na trhu Únie pri zníženom poplatku za nadbytočné množstvo počas hospodárskeho roka 2011/2012
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
so zreteľom na vykonávacie nariadenie Komisie (EÚ) č. 367/2012 z 27. apríla 2012, ktorým sa ustanovujú výnimočné opatrenia, pokiaľ ide o uvoľnenie dodatočných množstiev cukru a izoglukózy mimo kvóty na trh Únie pri zníženom poplatku za nadbytočné množstvo v hospodárskom roku 2011/2012 (2), a najmä na jeho článok 5,
keďže:
(1)
Množstvá, na ktoré sa vzťahujú žiadosti o osvedčenia pre cukor mimo kvóty predložené od 1. mája 2012 do 2. mája 2012 a ktoré sa oznámili Komisii 4. mája 2012, prekračujú limit stanovený v článku 1 vykonávacieho nariadenia (EÚ) č. 367/2012.
(2)
V súlade s článkom 5 vykonávacieho nariadenia (EÚ) č. 367/2012 je teda potrebné stanoviť prideľovací koeficient, ktorý budú členské štáty uplatňovať na množstvá, na ktoré sa vzťahuje každá oznámená žiadosť o osvedčenie, zamietnuť žiadosti, ktoré ešte neboli oznámené a ukončiť obdobie na predkladanie žiadostí.
(3)
S cieľom zaistiť účinnú správu opatrenia, by toto nariadenie malo nadobudnúť účinnosť v deň jeho uverejnenia v Úradnom vestníku Európskej únie,
PRIJALA TOTO NARIADENIE:
Článok 1
Množstvá, na ktoré sa vzťahujú žiadosti o osvedčenia pre cukor mimo kvóty predložené v súlade s vykonávacím nariadením (EÚ) č. 367/2012 od 1. mája 2012 do 2. mája 2012 a oznámené Komisii 4. mája 2012, sa vynásobia prideľovacím koeficientom 22,007274 %.
Žiadosti o osvedčenia pre cukor mimo kvóty predložené od 3. mája 2012 do 9. mája 2012 v súlade s vykonávacím nariadením (EÚ) č. 367/2012 sa zamietajú.
Obdobie na predkladanie žiadostí o osvedčenia pre cukor mimo kvóty v súlade s vykonávacím nariadením (EÚ) č. 367/2012 sa ukončuje od 9. mája 2012.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. mája 2012

Labels: 7
3
17
6